इतना ही नहीं संस्था ने यूनिसेफ के साथ मिल कर गोवा व महाराष्ट्र राज्य में तमाम समाज कल्याणकारी कार्य किए। नेहरू युवा पुरस्कार १९९३, कोंकण गांधी अप्पा पटवर्धन पुरस्कार १९९६, देशस्नेही पुरस्कार १९९८, इंडियन मर्चेंट्स चैम्बर्स, प्लेटिनम जुबिली एनडाउमेंट ट्रस्ट अवार्ड २००३, पूर्व राष्ट्रपति डॉ . ए . पी . जे . अब्दुल कलाम के हाथों विशेष निर्मल ग्राम पुरस्कार २००६, जीवन गौरव पुरस्कार २००७, वसुंधरा मित्र पुरस्कार २००९, पुणे विश् ‍ वविद्यालय का जीवन साधना पुरस्कार २०१३, नीलवसंत फाउंडेशन योगदान पुरस्कार २०१४, नाशिक भूषण पुरस्कार २०१५ जैसे ख्यातिनाम पुरस्कार संस्था के व्यापक तथा जनोपयोगी कार्यों पर समाज तथा राष्ट्रीय व अंतरराष्ट्रीय स्तर के सरकारी तथा गैर सरकारी संस्थानों की मुहर लगाते हैं। आज देश को ऐसे कार्य कर रही संस्थाओं के प्रोत्साहन तथा इस तरह की नवीन समाजसेवी संस्थाओं को बना कर समाज तथा राष्ट्र की सतत सेवा किए जाने की आवश्यकता है..